paragraph_text: 369. hrvatska divizija, poznata pod imenom Vražja, (njem. 369. (Kroatische) Infanterie-Division) bila je hrvatska dragovoljačka postrojba u sastavu Wehrmachta tijekom Drugog svjetskog rata. Ime je dobila po uzoru na 42. "Vražju" diviziju hrvatskog domobranstva iz Prvog svjetskog rata. Pripadnici divizije su bili poznati i kao legionari, jer se hrvatske postrojbe u njemačkoj vojsci nazivalo i legijama.